**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr.16379/9635/ 01.08.2019

**PROIECT** **DECIZIA ETAPEI DE ÎNCADRARE**

**Nr. din 01.08.2019**

Ca urmare a solicitării de emitere a acordului de mediu adresate de **CONSILIUL LOCAL CORBII MARI,** cu sediul in comuna Corbii Mari, satul corbii Mari, strada Primariei, nr.6, judetul Dambovita, înregistrată la Agenția pentru Protecția Mediului (APM) Dâmbovița cu nr.16379 din 10.12.2018, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de Analiză Tehnică (CAT) din data de 18.04.2019 că proiectul **CONSTRUIRE GRADINITA CU 4 GRUPE P+1E - CU PROGRAM SCURT, STRADA CAMINULUI, NR.3, SAT UNGURENI, COMUNA CORBII MARI, JUDETUL DAMBOVITA** propus a fi amplasat in comuna Corbii Mari, satul Ungureni, strada Caminului, nr.3 , judetul Dambovita**, nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 10, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectelor***

***a)mărimea proiectului***:

Obiectivul proiectului îl constituie îmbunătăţirea calităţii infrastructurii educaţionale, astfel încât acestea să ajungă la un standard optim de funcţionare prin asigurarea funcțiunilor și dotărilor necesare, precum si asigurarea conditiilor de rezistență, stabilitate, finisare, utilități si dotare, în conformitate cu prevederile legale.

Aceasta se va realiza prin realizarea unei cladiri noi,cu destinatia de gradinita copii.

**Caracteristicile Amplasamentului**

|  |  |
| --- | --- |
| **INCADRARE IN ZONA SI LOCALITATE:** |  |
| JUDETUL: | **Dambovita** |
| UNITATEA ADMINISTRATIV TERITORIALA: | **Comuna Corbii Mari** |
| ADRESA CORPULUI DE PROPRIETATE | **Comuna Corbii Mari, sat Ungureni, Judetul Dambovita** |

Gradinita propusa va fi amplasata pe strada Caminului.

|  |  |  |  |
| --- | --- | --- | --- |
| **SUPRAFATA TOTALA TEREN** | **S=** | **2500,00** | **mp** |
| Suprafata construita propusa | **Scp=** | 532,50 | mp |
| Suprafata desfasurata propusa | **Sdp=** | 532,50 | mp |

**P.O.T. propus = 21.30%**

**C.U.T. propus = 0.21**

Terenul pe care va fi amplasata constructia, precum si constructia apartin Comunei Corbii Mari.

**Vecinatatile:**

* **Nord:** Teren Sport Scoala Ungureni;
* **Est:** Drum de servitute;
* **Sud:** strada Caminului;
* **Vest:** Scoala Gimnaziala Ungureni.

**Accesele** se realizeaza de pe latura de Sud din strada Caminului.

**Caracteristicile Constructiei propuse**

Grădiniţa cu program normal pentru 4 grupe este destinată pentru un număr maxim de 100 de copii (20 de copii pe grupă), 4 educatoare si doua cadre auxiliare.

Construcţia va avea regim de inălţime parter, si va cuprinde : windfang, zona de primire copii si filtru, vestiarul copiilor, izolator cu grup sanitar, camera educatoarelor, vestiar si grup sanitar cu duş pentru personal, sălile de grupă cu grupurile sanitare aferente, spaţiul multifuncţional cu acces secundar in curte, depozit material didactic, boxa de curăţenie si centrala termică.

Suprafeţele utile aferente acestor funcţiuni sunt :

-windfang acces principal 4.95 mp

-filtru 16.00 mp

-vestiarul copiilor 30.05 mp

-izolator cu grup sanitar 10.50 mp

-camera educatoarelor 17.90 mp

-vestiar si grup sanitar cu duş pentru personal 11.20 mp

-sălile de grupă 54.50 mp x 4

-grupurile sanitare pentru copii 12.00 mp x 4

-spatiul multifuncţional 87.62 mp

-windfang acces secundar 4.60 mp

-depozit material didactic 10.00 mp

-depozit curăţenie 1.55 mp

-corn si lapte 4.42 mp

-centrala termică 11.45 mp

Suprafata construită este : Sc = Sd = 532.50 mp, iar suprafaţa utilă este Su = 479.12 mp.

Accesul copiilor in grădiniţă se realizează printr-un windfang din care se intră in zona de filtru. Dacă se constată că un copil este bolnav, acesta este ţinut in izolator, camera cu grup sanitar propriu in care se accede direct din filtru.

Din filtru se intră in spaţiul multifuncţional luminat şi ventilat, cu ferestre atât la parter cât si la partea superioară. Deschiderea acestora din urmă se va face cu comanda electrica. Spatiul multifunctional este conceput si mobilat astfel incat sa asigure si desfasurarea de activitati sportive.

Sălile de grupă sunt dispuse pe trei părţi ale spaţiului multifuncţional, fiind dotate cu grup sanitar propriu. Iluminarea sălilor de grupă se realizează prin ferestre mari, dispuse pe doi pereti adiacenti pentru a permite iluminat optim si in conditii de amplasare dezavantajoasa din punct de vedere al orientarii.

Din spatiul multifuncţional se poate ieşi in curte printr-un alt windfang, acesta reprezentând atât intrarea secundară cât şi cea de a doua cale de evacuare in caz de incendiu.

Sistemul constructiv este alcatuit din cadre – stalpi si grinzi din beton armat si plansee din beton armat monolit.

Peretii exteriori sunt din caramida si se vor placa cu 10 cm de polistiren pentru asigurarea confortului termic.

Instalatia electrica de joasa tensiune asigura iluminatul si prizele pentru functionarea gradinitei.

Centrala termică este amplasata într-o încăpere cu acces direct din exterior cu asigurarea suprafetei vitrate conform Normativului I13/2015 şi P118/99, cu tâmplărie metalică cu geam simplu, cu deschidere către exterior.

Centrala va produce agent termic pentru încălzire cu temperatura de 90/70ºC si va asigura debitul necesar de apă caldă menajeră în grupurile sanitare.

**AMPLASAMENTUL, ÎNSCRIEREA ÎN NORME**

Terenul grădiniţei va fi organizat în patru zone şi anume :

- zona ocupată de construcţii (Ac) si amenajari de drumuri, platforme, alei;

- zona curţii de recreaţie ;

- zona terenurilor şi instalaţiilor sportive ;

- zona verde.

Distanţa grădiniţei faţă de clădirile din vecinătate respecta condiţiile de a nu se umbri reciproc, precum si prevederile normativului P118/99 cap. 2.2.2. cu privire la asigurarea protecţiei la foc.

Se va urmări conform art. (3.2.8) amplasarea construcţiei astfel încât sălile de grupa să aibă orientare majoritara spre est, sud si vest.

**DATE CONSTRUCTIVE ŞI FINISAJE**

Suprastructura

Sistemul constructiv este alcătuit din cadre – stâlpi şi grinzi din beton armat şi planşee din beton armat monolit.

Pereţii exteriori sunt din cărămidă plină de 25 cm şi se vor placa cu 10 cm de polistiren pentru asigurarea confortului termic. Pereţii care vor delimita sălile de grupă sunt deasemeni din cărămidă plină de 25 cm.

Acoperişul este de tip şarpantă, cu straturi de barieră de vapori şi termoizolaţie din vată minerală.

Finisajele

Finisaje interioare:

- pereţi - tencuieli şi vopsitorii lavabile; faianta pana la h=2.10 in grupuri sanitare

- pardoseli

-covor PVC trafic intens ignifugat în sălile de grupa, vestiare copii, spatii multifuncţionale, camera educatoare si personal de ingrijire

- gresie antiderapantă în windfang, filtru, grupuri sanitare

- tâmplării

- uşi interioare lemn; cele la care se prevăd ochiuri de geam vor fi cu sticlă securizată; la grupurile sanitare vor fi usi din lemn.

- uşi exterioare tâmplărie PVC cu geam termopan (exceptie – tamplarie de aluminiu cu geam simplu la centrala termica)

- ferestre din profile PVC cu geam termopan

Finisaje exterioare

- tencuieli structurate pe termosistem

- vopsele lavabile in diverse culori

- Acoperişul va fi tip sarpantă cu invelitoare din tabla amprentata vopsita in camp electrostatic, pe membrana bituminoase, cu termoizolaţie din vată minerală, avand inglobat luminatorul central pentru sala multifunctionala.

- Luminatorul va fi realizat in sistem lucarna cu fereastra din PVC cu geam termoizolant.

- Lucarna va fi izolata de restul podului prin placare cu placi de GK rezistent la foc 15 mm grosime ce asigura o rezistenta la foc de 1 ora.

- Acoperisul astfel rezolvat asigura o panta suficienta pentru scurgerea apelor meteorice iar prin lucrna prevazuta se asigura atat iluminatul salii multifunctionale cat si ventilarea acestuia. Ochiurile mobile ale ferestrei lucarnei sunt actionate pentru deschidere inchidere cu ajutorul unor mecanisme actionate electric cu comanda din spatiul multifunctional.

**INSTALATII INTERIOARE**

Cladirea gradinitei este prevazuta cu instalatii termice de incalzire centrala conform SR 1907/1997 si Normativului 113 / 2015, si cu instalatii i echipamente sanitare interioare conform STAS 1478 /1990.

**Instalatii termice**

Centrala termică se va amplasa în clădire într-o încăpere cu acces direct din exterior cu asigurarea suprafetei vitrate conform Normativului I13/2015 şi P118/99, cu tâmplărie metalică cu deschidere către exterior.

Centrala termică va fi echipată cu utilaje moderne, performante, fiabile, complet automatizate, cu randamente ridicate şi siguranţă mare în exploatare.

Centrala va produce agent termic pentru încălzire cu temperatura de 80/60ºC si apa calda menajera la 60°C pentru grupurile sanitare.

Pentru varianta centralei termice cu functionare pe combustibil solid se propune un cazan cu functionare pe principiul gazeificarii lemnului cu o capacitate de 150 KW.

lnstalatia de incalzire proiectata va fi in sistem bitubular cu circulatia fortata a agentului termic, cu distributie superioara, conductele de distributie se vor monta aparent la plafon sub grinzi in spatiul multifunctional si in grupurile sanitare si sub gland ferestrei, acestea se vor masca pentru a nu exista pericolul de atingere de catre copii si pentru aspectul estetic al gradinitei, in centrala termica se vor termoizola corespunzator contra inghetului si pentru limitarea pierderilor de caldura.

Alimentarea cu caldura a radiatoarelor se va face cu conducte de legatura racordate direct la conductele de distributie.

Conductele de incalzire se vor executa din teava din polipropilena reticulara cu insertie compozit tip PP-R, Pn 10 bar.

lncalzirea incaperilor se va face cu corpuri de incalzire statice - radiatoare din otel, prevazute cu robineti cu ventil de colt termostatati, robineti drepti de reglaj pe retur si ventile manuale de aerisire pentru radiatoarele racordate in sac.

Pentru evitarea contactului direct al copiilor cu corpul de incalzire sau alte suprafete calde se vor prevede masti la radiatoare si la conducte.

**Instalatii sanitare**

Cladirea gradinitei de copii se va echipa cu instalatii si echipamente sanitare interioare conform STAS 1478/1990, obiectele sanitare vor fi din portelan sanitar si din fonta cu dimensiuni specifice unei asemenea functiuni, acestea vor fi montate la inaltimea corespunzatoare taliei copiilor.

Fiecare sala de grupa va fi prevazuta cu grup sanitar pentru copii nediferentiat pe sexe cuprinzand : trei lavoare; patru vase de closet din care un vas de closet pentru copii cu deficiente; doua cazi de dus. Unul din lavoare va fi prevazut cu suporti specifici pentru copii cu deficiente.

Izolatorul va fi prevazut cu grup sanitar propriu echipat cu : un lavoar si un vas de closet.

Vestiarul pentru personal va fi prevazut cu grup sanitar propriu echipat cu : un lavoar; vas de closet; cada de dus din material acrilic.

lnstalatiile sanitare interioare cuprind :

* instalatia de alimentare cu apa rece;
* instalatia de alimentare cu apa calda;
* instalatia de canalizare menajera ;

Evacuarea apelor uzate menajere se va face in colectorul exterior prin cămine de control.

Colectarea apelor uzate de pe pardoseală cât şi pentru spălarea grupurilor sanitare se va face prin sifoane de pardoseală din polipropilenă cu ieşire verticală cu diametrul de 50 mm, in centrala termica se va monta un sifon de pardoseala cu diametrul de 100mm.

**Instalatii electrice**

Alimentarea cu energie electrica a instalatiei electrice interioare se va realiza de la firida electrica de bransament, unde se va face si contorizarea consumului de energie electrica.

Pe cladire a fost prevazuta o cutie de racord electric CR ,la care va fi racordat TEG (acesta este si punctul din care se poate intrerupe alimentarea cu energie e instalatiei electrice interioare).

**Sistem de detectie si avertizare la incendiu**

Sistemul de detectie si avertizare realizeaza:

- sesizarea automata a aparitiei unui inceput de incendiu (aparitia focului sau fumului)

- semnalizarea manuala a incendiului

- semnalizarea/comanda altor instalatii auxiliare (daca este cazul)

- memorie de evenimente (alarme, defecte, lipsa alimentare)

Sistemul de detectie si avertizare incendiu este constituit din:

- centrala de alarmare incendiu de tip adresabila

- detectoare de fum optice adresabile in toate incaperile cu risc de incendiu

- detectoare de temperatura adresabile in incaperile unde exista praf sau alte particole in suspensie (vapori) ce pot provoca alarme false la un detector de fum optic obisnuit

- butoane manuale adresabile de semnalizare a incendiului, montate in locuri vizibile, la iesiri sau pe caile de acces in conformitate cu prevederile P118/3–2015, la maxim 30m unul fata de altul

- sirene conventionale de interior pentru semnalizarea unui incendiu

- sirene conventionale de exterior, cu stroboscop, pentru semnalizarea unui incendiu

- cabluri de semnalizare din cupru 2x0,8mm² cu intarziere la propagarea flacarii, rezistent la foc 30 minute.

- cablu de alimentare centrala 3x1mm², rezistent la foc 30 minute.

b) **cumularea cu alte proiecte:** nu este cazul

**c) utilizarea resurselor naturale:** nu este cazul;

**d) producţia de deşeuri: deşeurile menajere si cele din construcții vor fi preluate de operatori autorizaţi;** deşeurile rezultate în urma procesului de construire vor fi colectate pe sorturi, stocate temporar în spaţii special amenajate şi valorificate/eliminate prin societăţi autorizate

**e) emisiile poluante, inclusiv zgomotul şi alte surse de disconfort: lucrările şi măsurile prevăzute în proiect nu vor afecta semnificativ factorii de mediu** (aer, apă, sol, aşezări umane);

f) riscul de accident, ţinându-se seama în special de substanţele şi de tehnologiile utilizate: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite;

**2.** ***Localizarea proiectului***:

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

2.1. utilizarea existentă a terenului: terenul se află în intravilanul si extravilanul comunei Ulmi; folosinta actuala: neproductiv (cai de comunicatii).

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

a) zonele umede: nu este cazul;

b) zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: nu este cazul;

f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///C:\Users\Arhive%20Elvira\Elvira\Sintact%202.0\cache\Legislatie\temp\00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///C:\Users\Arhive%20Elvira\Elvira\Sintact%202.0\cache\Legislatie\temp\00033752.htm) privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr. [107/1996](file:///C:\Users\Arhive%20Elvira\Elvira\Sintact%202.0\cache\Legislatie\temp\00008742.htm), cu modificările şi completările ulterioare şi Hotărârea Guvernului nr. [930/2005](file:///C:\Users\Arhive%20Elvira\Elvira\Sintact%202.0\cache\Legislatie\temp\00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu este cazul;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Caracteristicile impactului potențial**

a) extinderea impactului, aria geografica si numărul persoanelor afectate: nu este cazul;

b) natura transfrontiera a impactului: lucrările propuse nu au efecte transfrontiera;

c) mărimea si complexitatea impactului: impact relativ redus şi local, pe perioada execuţiei proiectului;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecventa si reversibilitatea impactului - impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

**Condițiile de realizare a proiectului:**

* Lucrările se vor executa cu respectarea condițiilor impuse prin avizele emise de autoritățile precizate in Certificatul de urbanism nr.44 din 24.05.2018 emis de către Primaria comunei Corbii Mari, fără afectarea factorilor de mediu.

**Pentru protecţia apelor**

*Măsuri avute în vedere pentru reducerea/eliminarea poluării apelor*

**În perioada de construcţie**:

- deșeurile solide, materialul din decopertări, excavații, combustibilii sau uleiurile nu se vor deversa in cursurile de apa. Se recomanda colectarea selectiva a deșeurilor in vederea valorificării/eliminării prin firme autorizate;

- colectarea şi descărcarea apelor provenite din precipitaţii de pe platformele afectate de lucrările şantierului la parametrii prevăzuţi de legislaţia în vigoare;

* întreţinerea corespunzătoare a maşinilor utilizate pentru efectuarea lucrărilor prevăzute de proiect şi depozitarea în condiţiile prevăzute de legislaţia în vigoare a materialelor de construcţii şi a consumabilelor;
* este permisă numai folosirea materialelor şi substanţelor atent evaluate din punct de vedere al posibilităţilor de utilizare în echipamentele sistemelor de alimentare cu apa;
* orice rezervor de stocare a combustibililor şi carburanţilor va fi atent etanşat şi supravegheat şi amplasat pe platformă betonată, prevăzută cu rigole de scurgere;

**În perioada de funcţionare**:

* asigurarea unei întreţineri corespunzătoare a sistemului de alimentare cu apa;
* curentul efluent al liniei apei potabile trebuie să rămână în funcţiune, cel puţin parţial pe toată perioada de desfăşurare a lucrărilor;
* asigurarea unei surse de energie pentru situaţii de urgenţă;
* realizarea unui plan de intervenţii în vederea prezentării la solicitare, autorităţilor de control;

**Pentru protecţia aerului**

*Măsuri avute în vedere pentru reducerea/eliminarea poluării aerului*

**În perioada de construcţie:**

* deplasarea cu viteză redusă a vehiculelor implicate în lucrările prevăzute de proiect, astfel încât să se evite antrenarea particulelor de praf pe drumurile utilizate;
* prevenirea ridicării prafului prin acțiuni de stropire in perioadele de vreme uscata;
* manipularea cu atenţie a materialelor de construcţii utilizate astfel încât să se evite antrenarea particulelor de praf;
* întreţinerea şi repararea utilajelor şi vehiculelor utilizate în scopul reducerii emisiilor de poluanţi atmosferici;
* orice rezervor de stocare a combustibililor şi carburanţilor va fi atent etanşat şi supravegheat, pentru a se evita eliminarea în aer a unor poluanţi;

**În perioada de funcţionare:**

* intervențiile in cazul apariției unor defecțiuni pe rețeaua de apa se vor executa cu utilaje performante care sa nu producă poluarea fonica a locuitorilor din zona;

**Pentru protecţia solului, subsolului şi a ecosistemelor terestre**

*Măsuri avute în vedere pentru protecţia solului şi subsolului*:

**În perioada de construcţie**

* umpluturile vor fi făcute cu pământ sănătos, bine compactat de 20 - 30 cm, la umiditate optima, iar compactarea straturilor aflate imediat sub sistemul rutier se va supune exigentelor de compactare impuse patului drumurilor;
* ocuparea unor suprafeţe de teren cât mai mici pentru amenajarea organizării de şantier;
* depozitarea raţională a materialului excavat, astfel încât să fie ocupate suprafeţe cât mai mici de teren;

- stratul de sol vegetal va fi îndepărtat si depozitat in grămezi pentru a fi refolosit la reumplerea șanțurilor unde au fost poziționate conductele;

**În perioada de funcţionare**

* asigurarea unei întreţineri corespunzătoare a sistemului de alimentare cu apa;
* refacerea zonelor verzi în cazul în care acestea vor fi afectate de lucrările propuse a se realiza.

**Pentru protecţia împotriva zgomotului sau vibraţiilor**:

*Măsuri avute în vedere pentru reducerea impactului:*

**În perioada de construcţie**

* lucrările prevăzute de proiect vor fi limitate pe perioada zilei;
* întreținerea utilajelor şi vehiculelor implicate în realizarea lucrărilor astfel încât zgomotul şi vibraţiile produse să fie minore;
* se interzice circulația autovehiculelor in afara drumurilor trasate pentru funcționarea șantierului (drumuri de acces, drumuri tehnologice);
* in perioada de execuție a lucrărilor se vor adopta masuri de protecție a locuințelor situate in proximitate;

**În perioada de funcţionare**

- nu este cazul;

**Deşeurile rezultate în perioada de construcţie şi exploatare, modul de gestionare al acestora şi măsurile impuse pentru reducerea impactului generat de acestea**

**Deşeurile generate în perioada de construcţie**:

* amestecuri de beton;
* fier şi PVC;
* cabluri, altele decât cele specificate;
* pământ, pietre (materiale din excavaţii);

**Deşeurile generate în perioada de exploatare**:

* deșeurile generate din întreținerea sistemului de alimentare cu apa se vor colecta selectiv si valorificate prin unități specializate;

**Măsuri avute în vedere pentru managementul deşeurilor şi minimizarea impacturilor negative în perioada de construcţie**:

* + deşeurile vor fi colectate separat şi vor fi reciclate sau valorificate conform specificului acestora (metale, PVC, etc.);
  + deşeurile recuperabile vor fi depozitate în conformitate cu legislaţia în vigoare şi predate societăţilor specializate în valorificarea lor;
  + deşeurile nerecuperabile vor fi depozitate şi eliminate conform legislaţiei specifice din domeniul deşeurilor;
  + materialul rezultat din excavaţii reprezintă cantitatea cea mai mare de deşeuri rezultate din realizarea proiectului şi va fi refolosit la umpluturi, compactat şi acoperit pentru restabilirea condiţiilor iniţiale;
  + se va urmări reducerea cantităţii de deşeuri rezultate, prin refolosirea materialelor de excavaţii la umplerea unor gropi;
  + deşeurile solide rezultate din excavaţii şi construcţii vor fi depozitate astfel încât să nu conducă la ocuparea unor suprafeţe de teren suplimentare;
  + este interzisă arderea deşeurilor de orice tip;
  + solul vegetal va fi manevrat şi depozitat separat astfel încât să poată fi folosit la acoperire şi revegetare;
  + deşeurile menajere generate în locaţia şantierului vor fi colectate şi evacuate în condiţii sigure;

**Măsuri avute în vedere pentru managementul deşeurilor şi minimizarea impacturilor negative generate de acestea în perioada de funcționare**:

După realizarea obiectivului de investiții constructorul va dezafecta lucrările provizorii, va degaja zona de material folosit sau rezultat din alte lucrări provizorii si va reda terenul in starea inițiala.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

***La finalizarea obiectivului de investitii, beneficiarul are obligatia sa solicite si sa obtina autorizatia de mediu****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**p.DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

Maria MORCOAȘE Întocmit,

consilier Gabriela Tudoroiu